ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της υπό στοιχεία Δ.61980/
16.11.1977 (Δ΄  119/1978) απόφασης του Νομάρχη Μαγνησίας «Περί κηρύξεως καμένης
δασικής εκτάσεως ως αναδασωτέας, Ν. Μαγνησίας», ως προς την έκταση συνολικού εμβαδού
12.429,14  τ.μ. στη θέση «Κατηγιώργης» Τοπικής
Κοινότητας Προμυρίου, του Δήμου Νοτίου Πηλίου, Π.Ε. Μαγνησίας.
Τροποποίηση του εγκεκριμένου ρυμοτομικού
σχεδίου οικισμού Νεστορίου Δήμου Νεστορίου
Π.Ε. Καστοριάς στο Ο.Τ. 98.
ΑΠΟΦΑΣΕΙΣ
Αριθμ. 87401
(1)
Μερική ανάκληση της υπό στοιχεία Δ.61980/
16.11.1977 (Δ΄  119/1978) απόφασης του Νομάρχη Μαγνησίας «Περί κηρύξεως καμένης δα-
σικής εκτάσεως ως αναδασωτέας, Ν. Μαγνησίας», ως προς την έκταση συνολικού εμβαδού
12.429,14 τ.μ. στη θέση «Κατηγιώργης» Τοπικής
Κοινότητας Προμυρίου, του Δήμου Νοτίου Πηλίου, Π.Ε. Μαγνησίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος της Χώρας.
2. Τις διατάξεις του άρθρου 44 του ν. 998/1979 «Περί
Προστασίας των Δασών και των Δασικών εν γένει εκτάσεων της χώρας» (Α΄ 289).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
(Α΄ 87).
4. Τις διατάξεις του π.δ. 138/2010 «Οργανισμός της
Αποκεντρωμένης Διοίκησης Θεσσαλίας - Στερεάς Ελλάδας» (Α΄ 231).
5. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α΄ 184).
6. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α΄ 47).
7. Την υπ’ αρ. 92801/31.12.2020 απόφαση του Υφυπουργού Εσωτερικών «Αυτοδίκαιη απαλλαγή του Νι-
κολάου Ντίτορα του Ευαγγέλου από τα καθήκοντα του
Συντονιστή Αποκεντρωμένης Διοίκησης Θεσσαλίας Στερεάς Ελλάδας και ορισμός ασκούντος καθήκοντα
Συντονιστή Αποκεντρωμένης Διοίκησης Θεσσαλίας Στερεάς Ελλάδας» (Υ.Ο.Δ.Δ. 1094).
8. Tις διατάξεις της παρ. 9 του άρθρου 17 του
ν. 3889/2010 (Α΄ 182), όπως προστέθηκαν με την παρ. 3
του άρθρου δεύτερου του ν. 4462/2017 (Α΄ 39).
9. Την υπ’ αρ. 117080/6353/13.11.2014 (ΑΔΑ: 77ΣΕ0ΙΒ3) εγκύκλιο διαταγή της Γενικής Διεύθυνσης Ανάπτυ-
ξης και Προστασίας Δασών και Αγροπεριβάλλοντος του
Υ.Π.Ε.Κ.Α. «Περί της διαδικασίας άρσης ή ανάκλησης αποφάσεων αναδάσωσης».
10. Την υπ’ αρ. 153373/441/22.2.2017 (ΑΔΑ:
61ΤΗ4653Π8-Ω7Θ) εγκύκλιο του ΥΠΕΝ «Περιοχές κηρυγμένων αναδασωτέων εκτάσεων στους αναρτημένους
δασικούς χάρτες».
11. Την υπό στοιχεία Δ.61980/16.11.1977 (Δ΄ 119/1978)
απόφαση του Νομάρχη Μαγνησίας «Περί κηρύξεως καμένης δασικής εκτάσεως ως αναδασωτέας, Ν. Μαγνη-
σίας» στις θέσεις “Βαραγκά, Καταβόθρα, Πετρόγουρνα,
Βλαχόρεμα’’ της Τοπικής Κοινότητας Προμυρίου εμβαδού 2.100 στρεμμάτων, λόγω πυρκαγιάς.
12. Την υπ’ αρ. 765/27112/14.2.2013 (ΑΔΑ: ΒΕΥ5ΟΡ10ΠΕΜ) πράξη χαρακτηρισμού του Δασάρχη Βόλου, με
την οποία σύμφωνα με το υπ’ αρ. 4265/135391/1.8.2013
έγγραφο του Δασαρχείου Βόλου, χαρακτηρίσθηκε τελεΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
21 Μαΐου 2021
ΤΕΥΧΟΣ  ΤΕΤΑΡΤΟ
Αρ. Φύλλου 286
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 286/21.05.2021
σίδικα έκταση εμβαδού 9.819,16 τ.μ. ως μη δασική της
παρ. 6α του άρθρου 3 του ν. 998/1979, μη υπαγόμενη
στις διατάξεις αυτού.
13. Την υπ’ αρ. 3384/22.6.2001 πράξη χαρακτηρισμού
του Δασάρχη Βόλου, με την οποία σύμφωνα με το υπ’ αρ.
5278/20.9.2001 έγγραφο του Δασαρχείου Βόλου, χαρακτηρίσθηκε τελεσίδικα έκταση εμβαδού 4080,48 τ.μ. ως
μη δασική της παρ. 6α του άρθρου 3 μη υπαγόμενη στις
διατάξεις του ν. 998/1979.
14. Την υπ’ αρ. 4723/26.8.2004 πράξη χαρακτηρισμού
του Δασάρχη Βόλου, με την οποία σύμφωνα με το υπ’
αρ. 6659/15.11.2004 έγγραφο του Δασαρχείου Βόλου,
χαρακτηρίσθηκε τελεσίδικα έκταση εμβαδού 5.340,78
τ.μ. ως μη δασική της παρ. 6α του άρθρου 3 μη υπαγόμενη στις διατάξεις του ν. 998/1979.
15. Την υπ’ αρ. 828/14.2.2002 πράξη χαρακτηρισμού
του Δασάρχη Βόλου, με την οποία σύμφωνα με το υπ’
αρ. 2645/2.5.2002 έγγραφο του Δασαρχείου Βόλου, χαρακτηρίσθηκε τελεσίδικα έκταση εμβαδού 16964,60 τ.μ.
ως μη δασική της παρ. 6α του άρθρου 3 του ν. 998/1979,
μη υπαγόμενη στις διατάξεις αυτού.
16. Την υπ’ αρ. 3885/7.7.2005 πράξη χαρακτηρισμού
του Δασάρχη Βόλου, με την οποία σύμφωνα με το υπ’ αρ.
7372/17.11.2005 έγγραφο του Δασαρχείου Βόλου, χαρακτηρίσθηκε τελεσίδικα έκταση εμβαδού 11316,00 τ.μ. ως
μη δασική της παρ. 6α του άρθρου 3 του ν. 998/1979, μη
υπαγόμενη στις διατάξεις του.
17. Το περιεχόμενο του δασικού χάρτη του συνόλου
της Περιφερειακής Ενότητας Μαγνησίας, εκτός των
προ Καποδιστριακών Ο.Τ.Α.: Αλοννήσου, Βόλου, Νέας
Αγχιάλου και Σκιάθου, που α- ναρτήθηκε με την υπ’ αρ.
325/20498/10.2.2017 (ΑΔΑ: ΩΚ9ΞΟΡ10-ΗΑΑ) απόφαση
της Διεύθυνσης Δασών Μαγνησίας, όπως τροποποιήθηκε και ισχύει.
18. Το υπ’ αρ. 701/59620/13.4.2017 έγγραφο της Διεύθυνσης Δασών Μαγνησίας, με το οποίο διαβιβάσθηκαν
στο Δασαρχείο Βόλου τα ψηφιακά αρχεία των κηρυγμένων αναδασωτέων εκτάσεων στους αναρτημένους
δασικούς χάρτες, σύμφωνα με τα οποία οι επιμέρους
εδαφικές επιφάνειες της αναδασωτέας έκτασης, τμήματα 1 (386,19 τ.μ.), 2 (4.490,03 τ.μ.), 3 (1.486,10 τ.μ.),
4 (3.273,91 τ.μ.) και 5 (2.792,91 τ.μ.) εξαιρέθηκαν της
μερικής κύρωσης του δασικού χάρτη, ως μη δασικές
εκτάσεις.
19. Την υπ’ αρ. 5073/229085/21.12.2017 (Δ΄ 54/2018)
απόφαση του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας περί «Μερικής κύρωσης
του δασικού χάρτη της Περιφερειακής Ενότητας Μαγνησίας, εκτός των προ Καποδιστριακών Ο.Τ.Α.: Αλον-
νήσου, Βόλου, Νέας Αγχιάλου και Σκιάθου (άρθρο 17
του ν. 3889/2010)».
20. Την υπ’ αρ. 2644/7.1.2021 θετική εισήγηση του
Δασαρχείου Βόλου για τη μερική ανάκληση της υπό
στοιχεία Δ.61980/16.11.1977 απόφασης του Νομάρχη
Μαγνησίας, ως προς τα τμήματα εμβαδού 1 (386,19 τ.μ.),
2 (4.490,03 τ.μ.), 3 (1.486,10 τ.μ.), 4 (3.273,91 τ.μ.) και 5
(2.792,91 τ.μ.) συνολικού εμβαδού 12.429,14 τ.μ. στη
θέση «Κατηγιώργης» Τοπικής Κοινότητας Προμυρίου,
του Δήμου Νοτίου Πηλίου, Π.Ε. Μαγνησίας, επειδή oι
εκτάσεις των τμημάτων 1,3,4 και 5 χαρακτηρίστηκαν τελεσίδικα ως μη δασικές της παρ. 6α του άρθρου 3 του
ν. 998/1979, ως ισχύει και ως εκ τούτου δεν υπάγονται
στις διατάξεις της Δασικής Νομοθεσίας και η έκταση του
τμήματος 2 είχε διαχρονικά μη δασικό χαρακτήρα.
21. Το υπ’ αρ. 11587/22.1.2021 έγγραφο της Διεύθυνσης Δασών Μαγνησίας, με το οποίο εκφράζεται η σύμ-
φωνη γνώμη της, αποφασίζουμε:
Ανακαλούμε μερικώς, λόγω πλάνης περί τα πραγματικά δεδομένα, την υπό στοιχεία Δ.61980/16.11.1977
(Δ΄ 119/1978) απόφαση του Νομάρχη Μαγνησίας, με
την οποία κηρύχθηκε ως αναδασωτέα έκταση εμβαδού
2.100 στρεμμάτων λόγω πυρκαγιάς, ως προς τις εκτάσεις
των τμημάτων εμβαδού 1 (386,19 τ.μ.), 2 (4.490,03 τ.μ.),
3 (1.486,10 τ.μ.), 4 (3.273,91 τ.μ.) και 5 (2.792,91 τ.μ.) συνολικού εμβαδού 12.429,14 τ.μ. στη θέση «Κατηγιώργης»
Τοπικής Κοινότητας Προμυρίου, του Δήμου Νοτίου Πηλίου, Π.Ε. Μαγνησίας, διότι oι εκτάσεις των τμημάτων
1,3,4 και 5 χαρακτηρίστηκαν τελεσίδικα ως μη δασικές
της παρ. 6α του άρθρου 3 του ν. 998/1979, ως ισχύει και
ως εκ τούτου δεν υπάγονται στις διατάξεις της Δασικής
Νομοθεσίας και η έκταση του τμήματος 2 διαχρονικά
είχε μη δασικό χαρακτήρα.
Η έκταση απεικονίζεται στο συνημμένο τοπογραφικό διάγραμμα, κλίμακας Φύλλου Χάρτη ΓΥΣ 1:5000, το
οποίο αποτελεί αναπόσπαστο μέρος της παρούσας,
αποτελείται από πέντε (5) τμήματα και προσδιορίζεται
επακριβώς από τις αντίστοιχες συντεταγμένες στο σύστημα ΕΓΣΑ ΄87.
Κατά τα λοιπά παραμένει σε ισχύ η υπό στοιχεία
Δ.61980/16.11.1977 απόφαση του Νομάρχη Μαγνησίας.
Η απόφαση αυτή ισχύει από της δημοσιεύσεώς της
στην Εφημερίδα της Κυβερνήσεως.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 286/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 286/21.05.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 5 Μαΐου 2021
Ο Ασκών Καθήκοντα Συντονιστή
Αποκεντρωμένης Διοίκησης
ΚΩΝΣΤΑΝΤΙΝΟΣ ΠΑΠΠΑΣ
Ι
Αριθμ. 61201
(2)
Τροποποίηση του εγκεκριμένου ρυμοτομικού
σχεδίου οικισμού Νεστορίου Δήμου Νεστορίου
Π.Ε. Καστοριάς στο Ο.Τ. 98.
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις των άρθρων 152, 153, 154 και 160 του
π.δ. 14.7.1999 «Κώδικας βασικής Πολεοδομικής Νομοθεσίας» (Δ΄ 580).
2. Τον ν. 1337/1983 περί «επέκτασης των Πολεοδομικών σχεδίων, Οικιστική ανάπτυξη και σχετικές ρυθμί-
σεις» (Α΄ 33).
3. Τις διατάξεις του άρθρου 29 του ν.  2831/2000
(Α΄ 140), όπως αντικαταστάθηκαν από το άρθρο 10 του
ν. 3044/2002 (Α΄ 197).
4. Τις διατάξεις του άρθρου 31 του ν. 4067/2012 «Νέος
Οικοδομικός Κανονισμός» (Α΄ 79).
5. Τις διατάξεις των άρθρων 30 και 31 του ν. 4030/2011
«Νέος τρόπος έκδοσης αδειών δόμησης, ελέγχου κατασκευών και λοιπές διατάξεις» (Α΄ 249).
6. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87) και ειδικότερα το άρθρο 186 υποπ.
ΣΤ της παρ. ΙΙ του άρθρου 39.
7. Το π.δ. 146/2010 «Οργανισμός της Περιφέρειας Δυτικής Μακεδονίας».
8. Την υπό στοιχεία ΚΘ/230/26.5.1997 απόφαση του
Νομάρχη Καστοριάς περί «έγκρισης πολεοδομικής μελέτης εντός ορίων και επέκτασης οικισμού Νεστορίου
Καστοριάς» (Δ΄ 421).
9. Την από 15.1.2021 τεχνική έκθεση της Τεχνικής Υπηρεσίας του Δήμου Νεστορίου υπογεγραμμένη από τον
προϊστάμενό της Διπλ. Πο.λ Μηχ/κό Μέλλιο Αθανάσιο,
με την οποία εισηγήθηκε προς το Δημοτικό Συμβούλιο
την παρούσα τροποποίηση του ρυμοτομικού σχεδίου
οικισμού Νεστορίου στο Κ.Χ. 98.
10. Την υπ’ αρ. 11/2021 απόφαση του Δημοτικού Συμβουλίου Δήμου Νεστορίου, που γνωμοδοτεί ομόφωνα
θετικά για την εν λόγω τροποποίηση.
11. Την από 25.2.2021 (υπ’ αρ. πρωτ. Δήμου 1067/
1.3.2021) ένσταση της Στεργιανής Κάδρα Πλιάκου, κατά
της παραπάνω απόφασης του Δημοτικού Συμβουλίου.
12. Την υπ’ αρ. 37/2021 απόφαση του Δημοτικού Συμβουλίου Δήμου Νεστορίου, που αποφάσισε ομόφωνα
την απόρριψη της ένστασης που υποβλήθηκε, για τους
λόγους που αναφέρονται σε αυτή.
13. Την υπ’ αρ. 1562/23.3.2021 βεβαίωση του Δημάρχου με την οποία βεβαιώνεται ότι δεν υποβλήθηκε άλλη
ένσταση μετά τη λήψη των υπ’ αρ. 11/2021 και 37/2021
αποφάσεων του Δημοτικού Συμβουλίου Νεστορίου.
14. Την υπ’ αρ. 480/1.2.2021 βεβαίωση του Δημάρχου
με την οποία βεβαιώνεται ότι δεν καθίστανται άρτια
οικόπεδα μη άρτια και δεν ρυμοτομούνται οικοδομές
που έχουν χτιστεί με νόμιμη άδεια βάσει του ισχύοντος
ρυμοτομικού σχεδίου.
15. Το υπ’ αρ. 43312/6.4.2021 έγγραφο με το οποίο
διαβιβάστηκε ο σχετικός φάκελος στην Υπηρεσία Δόμησης Δήμου Καστοριάς.
16. Το υπ’ αρ. 13032/13.4.2021 έγγραφο της Υπηρεσίας
Δόμησης του Δήμου Καστοριάς.
17. Την υπ’ αρ. 52561/15.4.2021 εισήγηση της Διεύθυνσης Περιβάλλοντος και Χωρικού Σχεδιασμού - Τμήμα
Χωρικού Σχεδιασμού της Περιφέρειας Δυτικής Μακεδονίας.
18. Την υπ’ αρ. οικ 41391/9.4.2020 (ΑΔΑ: ΨΜΑΕΟΡ1Γ5ΝΣ) απόφαση του Συντονιστή Αποκεντρωμένης Διοίκη-
σης Ηπείρου - Δυτικής Μακεδονίας, περί «Συγκρότησης
Α΄ Συμβουλίου Πολεοδομικών Θεμάτων και Αμφισβητήσεων Περιφερειακής Ενότητας Καστοριάς (ΣΥΠΟΘΑ Α΄
Π.Ε. Καστοριάς)» (Υ.Ο.Δ.Δ. 293).
19. Την υπ’ αρ. 4/20.4.2021 θετική γνωμοδότηση (σύμφωνα με την αιτιολογία της εισήγησης της Διεύθυνσης
Περιβάλλοντος και Χωρικού Σχεδιασμού - Τμήμα Χωρικού Σχεδιασμού της Περιφέρειας Δυτικής Μακεδονίας)
του A΄ ΣΥ.ΠΟ.Θ.Α. Π.Ε. Καστοριάς που διατυπώθηκε στην
2η συνεδρίαση θέμα 2ο στις 20.4.2021.
20. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα που
κυρώθηκε με το άρθρο 1ο του π.δ. 63/2005 (Α΄ 98) και
το γεγονός ότι από την εφαρμογή των κανονιστικών αυτών διατάξεων δεν προκαλείται δαπάνη σε βάρος του
κρατικού ή δημοτικού προϋπολογισμού.
Και επειδή:
1. Το Δημοτικό Συμβούλιο Δήμου Νεστορίου, με την
υπ’ αρ. 11/2021 ομόφωνη απόφασή του γνωμοδότησε
θετικά για την εν λόγω τροποποίηση του εγκεκριμένου
ρυμοτομικού σχεδίου Νεστορίου, στο Κ.Χ. 98.
2. Σύμφωνα με την εισήγησή της, η Διεύθυνση Περιβάλλοντος και Χωρικού Σχεδιασμού - Τμήμα Χωρικού
Σχεδιασμού της Περιφέρειας Δυτικής Μακεδονίας, θεωρεί ότι πρέπει να γίνει η αιτούμενη τροποποίηση, γιατί
ύστερα από μελέτη του φακέλου και μετά από επιτόπια
αυτοψία, διαπιστώθηκε ότι συντρέχουν κατά την ισχύουσα νομοθεσία οι προϋποθέσεις:
α) Η τήρηση από το Δήμο Νεστορίου της κατά το νόμο
διαδικασίας σύμφωνα με το άρθρο 154 του π.δ. 14.7.1999
«Κώδικας βασικής Πολεοδομικής Νομοθεσίας» (Δ΄ 580),
όπως ισχύει σήμερα.
β) Η ύπαρξη σοβαρής πολεοδομικής ανάγκης καθώς
η συγκεκριμένη τροποποίηση προσπαθεί να διορθώσει
μια ασάφεια που υπάρχει στο Κ.Χ. 98 του εγκεκριμένου
ρυμοτομικού σχεδίου Νεστορίου. Αφορά την περιοχή
του παλιού Δημοτικού Σχολείου Νεστορίου που βρίσκεται στο βόρειο τμήμα του οικισμού, απέναντι από
το χώρο του πρώην στρατοπέδου.
Συγκεκριμένα το Κ.Χ. 98 με βάση το εγκεκριμένο σχέδιο έχει χρήση «ΚΟΙΝΟΧΡΗΣΤΟΣ ΧΩΡΟΣ Κ.Χ.», περικλείε-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 286/21.05.2021
ται από ρυμοτομική γραμμή και ταυτόχρονα αναγράφεται επί αυτού ως «χώρος Σχολείου», καθώς εκεί βρίσκεται
το παλιό πέτρινο Δημοτικό Σχολείου του οικισμού με το
βοηθητικό του κτίσμα (κοινωφελής λειτουργία), χωρίς
να έχουν διακριτοποιηθεί οι υφιστάμενες χρήσεις γης.
Όπως αναφέρεται και στην τεχνική έκθεση (σχετ. 9)
που συνοδεύει την πρόταση τροποποίησης, έγινε ανάλυση και αντιπαραβολή των προβλεπόμενων από το
χάρτη της πολεοδομικής Μελέτης κοινοχρήστων χώρων
έναντι των κοινωφελών και οικοδομήσιμων χώρων, σε
σχέση με τον πίνακα Β.3.1 - Γενική κατανομή Χρήσεων
Γης παρ. Β.1.4.2 της τεχνικής έκθεσης που συνοδεύει την
Πολεοδομική Μελέτη.
Η υφιστάμενη κατάσταση σε στρέμματα του οικισμού
σε σχέση με τις χρήσεις γης προέκυψε αφού προηγουμένως έγινε ψηφιοποίηση των εγκεκριμένων πινακίδων
της Πολεοδομικής Μελέτης και στη συνέχεια μέτρηση
των σχετικών εμβαδών των επιμέρους χρήσεων γης, με
κατάλληλο λογισμικό. Ταυτόχρονα υπολογίστηκαν οι
απαιτήσεις σε στρέμματα, της Πολεοδομικής Μελέτης
για τον συγκεκριμένο οικισμό ανά χρήση γης με βάση τα
σταθερότυπα όπως αυτά καθορίζονται στο Δ΄ 235/2004.
Από την παραπάνω διαδικασία και σύμφωνα με τον
συμπληρωματικό πίνακα της τεχνικής έκθεσης, προέκυψε ότι η απαίτηση σε εμβαδόν για χρήσεις γης όπως
κοινόχρηστοι χώροι και δρόμοι ικανοποιείται κατά πολύ
περισσότερο, αφού τα υφιστάμενα είναι κατά πολύ μεγαλύτερα από τα απαιτούμενα εμβαδά με βάση τα στα-
θερότυπα. Συγκεκριμένα οι υφιστάμενοι κοινόχρηστοι
χώροι είναι μεγαλύτεροι κατά 39,9 στρ. από τους απαιτούμενους με βάση τα σταθερότυπα και οι δρόμοι είναι
μεγαλύτεροι κατά 108,1 στρ. αντίστοιχα.
Επίσης θα πρέπει να αναφερθεί ότι και η απαίτηση σε
κοινωφελείς χώρους σε σχέση με τους προβλεπόμενους
από την Πολεοδομική Μελέτη, ικανοποιούνται ήδη.
Αντίστοιχα οι υφιστάμενοι οικοδομήσιμοι χώροι θα
έπρεπε να είναι 957,7 στρ. (πιν. Β.3.1) ενώ από τη μέτρηση προέκυψαν 817 στρ. (υπολείπονται κατά 140,7 στρ.).
Από τα παραπάνω προκύπτει ότι με τη συγκεκριμένη
τροποποίηση που είναι ταυτόχρονα διόρθωση του σχεδίου, επιχειρείται να αρθεί μια ασάφεια που υπάρχει στο
συγκεκριμένο οικοδομικό τετράγωνο η οποία επηρεάζει αρνητικά το κύρος του εγκεκριμένου ρυμοτομικού
σχεδίου και προτείνεται να διορθωθεί με την παρούσα
πρόταση, χωρίς να μειώνονται οι απαραίτητοι - προβλεπόμενοι κοινόχρηστοι χώροι και χωρίς να επηρεάζονται
οι υφιστάμενοι γενικοί ή ειδικοί όροι δόμησης.
Με την πρόταση αυτή διευκολύνεται η εφαρμογή του
ρυμοτομικού σχεδίου και ταυτόχρονα δεν αλλοιώνονται
τα βασικά χαρακτηριστικά του εγκεκριμένου ρυμοτομικού σχεδίου.
Όσον αφορά την ένσταση της Στεργιανής Κάδρα Πλιάκου (σχετ. 11).
Η ιδιοκτησία της ενιστάμενης με αριθμό 04 (τοπογραφικό πρότασης) σύμφωνα με τα διαγράμματα της
Πολεοδομικής Μελέτης έχει χαρακτηριστεί στο σύνολό
της ως «Κοινόχρηστος Χώρος», καθώς η ιδιοκτησία αυτή
εμπίπτει εν μέρει εντός του Κ.Χ. 98 και εν μέρει εντός
του εγκεκριμένου δημοτικού δρόμου μεταξύ των Κ.Χ.
98 και 93.
Με τη συγκεκριμένη πρόταση τροποποίησης σχεδίου
δεν επιχειρείται η αλλαγή χρήσης του συγκεκριμένου
τετραγώνου, η οποία παραμένει ως έχει, δηλαδή «ΚΟΙΝΟΧΡΗΣΤΟΣ ΧΩΡΟΣ Κ.Χ.» παρά μόνο ορίζεται οικοδομική
γραμμή στο περίγραμμα του παλιού πέτρινου κτιρίου
(Δημοτικού Σχολείου) και στο βοηθητικό αυτού κτίσμα,
προκειμένου να γίνει διακριτοποίηση των χρήσεων γης
μεταξύ του κοινόχρηστου χώρου εκτός της οριζόμενης
οικοδομικής γραμμής και του κοινωφελούς χώρου εντός
της οριζόμενης οικοδομικής γραμμής.
Ανεξάρτητα από τη συγκεκριμένη πρόταση και σύμφωνα με την εγκεκριμένη Πολεοδομική Μελέτη Νεστο-
ρίου (σχετ. 8) εντός του Κ.Χ. 98 εμπίπτουν επίσης μαζί με
το οικόπεδο 04 και τμήματα των οικοπέδων με αριθμούς
05, 06 και 02. Οι ιδιοκτήτες τους, για τα τμήματα αυτά που
ρυμοτομούνται τόσο από το Κ.Χ. 98 όσο και από τους
περιμετρικούς δρόμους θα αποζημιωθούν μελλοντικά
με τη σύνταξη και έγκριση σχετικής πράξης.
Συνεπώς η άποψη της Υπηρεσίας μας σχετικά με την
ένσταση αυτή είναι ίδια με την άποψη του Δημοτικού
Συμβουλίου δηλαδή ότι αυτή θα πρέπει να απορριφθεί.
γ) Δεν προκαλείται δαπάνη σε βάρος του κρατικού ή
δημοτικού προϋπολογισμού, αποφασίζουμε:
1. Την απόρριψη της ένστασης της Στεργιανής Κάδρα
Πλιάκου, για τους παραπάνω αναφερόμενους λόγους.
2. Tην τροποποίηση του εγκεκριμένου ρυμοτομικού
σχεδίου οικισμού Νεστορίου Δήμου Νεστορίου στο Κ.Χ.
98 και ειδικότερα:
• Τον ορισμό οικοδομικής γραμμής στο περίγραμμα
των υφιστάμενων κτιρίων δηλαδή του παλιού πέτρινου
Δημοτικού Σχολείου και του βοηθητικού αυτού κτίσματος, προκειμένου να γίνει διακριτοποίηση των χρήσεων
γης μεταξύ του κοινωφελούς χώρου, με χρήση «ΕΚΠΑΙΔΕΥΣΗ - ΠΟΛΙΤΙΣΤΙΚΕΣ ΕΓΚΑΤΑΣΤΑΣΕΙΣ» λειτουργίες (3)
και (6) του άρθρου 3 του π.δ. 59/2018, εντός της οριζόμενης οικοδομικής γραμμής - περιγράμματος υφιστάμενων
κτιρίων και του περιβάλλοντα χώρου, εκτός του περιγράμματος των κτιρίων, η χρήση του οποίου παραμένει
η ίδια δηλαδή «ΚΟΙΝΟΧΡΗΣΤΟΣ ΧΩΡΟΣ Κ.Χ.»,
όπως φαίνονται στο συνημμένο τοπογραφικό διάγραμμα και για τους παραπάνω αναφερόμενους λόγους.
3. Η ισχύς της παρούσας αρχίζει από την δημοσίευσή
της στην Εφημερίδα της Κυβερνήσεως.
Επιτρέπετε η υποβολή προσφυγής στον Γενικό Γραμματέα Αποκεντρωμένης Διοίκησης Ηπείρου - Δυτικής
Μακεδονίας, μόνο για παράβαση του νόμου, σύμφωνα
με τις διατάξεις των άρθρων 227 και 238 του ν. 3852/2010
(Α΄ 87) και σε προθεσμία δέκα πέντε (15) ημερών από
τη δημοσίευση της απόφασης στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 286/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 286/21.05.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 286/21.05.2021
Η απόφαση αυτή και το τοπογραφικό διάγραμμα που τη συνοδεύει να δημοσιευθούν στην Εφημερίδα της Κυβερνήσεως.
Κοζάνη, 29 Απριλίου 2021
Ο Περιφερειάρχης
ΓΕΩΡΓΙΟΣ ΚΑΣΑΠΙΔΗΣ

[Source: 20210400286.pdf | Tokens: 16863]